CELEX: C2005/019/05
Language: da
Date: 2005-01-22 00:00:00
Title: Domstolens dom (Tredje Afdeling) af 2. december 2004 i sag C-42/03, Kommissionen for De Europæiske Fællesskaber mod Kongeriget Spanien (Traktatbrud — fiskeri — bevarelse og forvaltning af ressourcerne — foranstaltninger til kontrol af fiskeri)

22.1.2005   
            
            
               DA
            
            
               Den Europæiske Unions Tidende
            
            
               C 19/3
            
         
      DOMSTOLENS DOM
   
   (Tredje Afdeling)
   af 2. december 2004
   i sag C-42/03, Kommissionen for De Europæiske Fællesskaber mod Kongeriget Spanien (1)
   
   (Traktatbrud - fiskeri - bevarelse og forvaltning af ressourcerne - foranstaltninger til kontrol af fiskeri)
   (2005/C 19/05)
   Processprog: spansk
   I sag C-42/03, angående et traktatbrudssøgsmål i henhold til artikel 226 EF, anlagt den 4. februar 2003, Kommissionen for De Europæiske Fællesskaber (befuldmægtigede: T. van Rijn og S. Pardo Quintillán) mod Kongeriget Spanien (befuldmægtiget: N. Diaz Abad), har Domstolen (Tredje Afdeling), sammensat af afdelingsformanden, M.A. Rosas, og dommerne J.-P. Puissochet (refererende dommer), S. von Bahr, J. Malenovský og U. Lõhmus; generaladvokat C. Stix-Hackl; justitssekretær: R. Grass, den 2. december 2004 afsagt dom, hvis konklusion lyder således:
   
               1.
            
            
               Kongeriget Spanien har i hvert af fangstårene 1990 til 1997 tilsidesat sine forpligtelser i henhold til artikel 5, stk. 2, i Rådets forordning (EØF) nr. 170/83 af 25. januar 1983 om en fællesskabsordning for bevarelse og forvaltning af fiskeressourcerne, artikel 9, stk. 2, i Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur, artikel 1 og artikel 11, stk. 1 og 2, i Rådets forordning (EØF) nr. 2241/87 af 23. juli 1987 om fastsættelse af visse foranstaltninger til kontrol af fiskeri, samt artikel 2, artikel 21, stk. 1 og 2, og artikel 31 i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik, idet det har undladt
               
                           —
                        
                        
                           at fastsætte de nærmere regler for udnyttelsen af de tildelte kvoter og at foretage de inspektioner og den anden kontrol, der var krævet efter de gældende fællesskabsbestemmelser
                        
                     
                           —
                        
                        
                           at nedlægge foreløbigt forbud mod fiskeri straks når kvoterne var udtømt, og
                        
                     
                           —
                        
                        
                           at træffe alle de strafferetlige eller administrative foranstaltninger, som det var forpligtet til at træffe mod førere af fiskerfartøjer, der havde overtrådt de nævnte forordninger, eller mod enhver anden person, der var ansvarlig for en sådan overtrædelse.
                        
                     
         
               2.
            
            
               Kongeriget Spanien betaler sagens omkostninger.
            
         
      (1)  EFT C 101 af 26.4.2002.